Ferara

Ferara (endèla parlàda locàl: Frara; en fransés: Ferrare en italià Ferrara) l'è 'n cümü italià, de la regiù de l'Emìlia Romàgna, en Pruvìncia de Ferràra. El g'ha presapóch 130 461 abitàncc e 'l g'ha 'na superfìce de 404 km², per 'na densità de 323 ab./km². El cunfìna coi cümü de Argenta, Baricella (BO), Bondeno, Canaro (RO), Copparo, Ficarolo (RO), Formignana, Gaiba (RO), Masi Torello, Occhiobello (RO), Ostellato, Poggio Renatico, Ro, Stienta (RO), Tresigallo, Vigarano Mainarda, Voghiera.

Colocàda ai màrzegn del Po de Volano, en canàl che se destàca del córs principàl del Po, (che 'nvéce 'l pàsa 5 chilòmetri e mès piö a nòrt), la cità la rèsta apéna a 9 méter söl leèl del mar e la g'ha 'na strütüra urbanìstica che la risàl al sècol XIV, quan che l'ìa goernàda de la famìa dei Este.

Ferrara l'è giü dei quàter capoluòghi de pruvìncia italià (ensèma a Bèrghem, Lucca e Grosseto) che g'ha 'l cèntro stòrich completamènte cunturnàt de müre che i è restàde tàle e quàle 'ndèi sècoi. El piàno urbanìstich realizàt de Biagio Rossetti a pàrter del 1492 el l'ha trasfurmàda endèla prìma cità modèrna d'Europa, e de chèsto primàt derìa el sò recunusimènt endèl 1995 come Patremóne Mondiàl de l'Umanità del sò cèntro stòrich, istindìt endèl 1999 pò al Delta del Po.

 Oter progecc 

 Us curelade 
Castell Estens

Categoria:Provincia de Ferrara